《潘淑妃》
宋代·喻良能

东昏当日宠容华，潘妃步步生莲花。
阅武堂前种杨柳，玉儿雪腕亲沽酒。
莲花不见杨柳空，苍烟白露杂悲风。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。